Diari Oficial de la Generalitat Valenciana


Sumari del DOGV 2396, del 28-11-1994 (1994/833162)

DECRET 227/1994, de 8 de novembre, del Govern Valencià, pel qual accepta la cessió gratuïta de la propietat de l'immoble de 1.354,16 metres quadrats situat a l'avinguda d'Albaida, cantonada avinguda d'Almaig, d'Ontinyent, destinat a la construcció d'un centre de salut, realitzada per la Caixa d'Estalvis d'Ontinyent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/11/08/227/dof/vci/html**

### Dades del document

Número de DOGV
:   2396

Data del DOGV
:   28-11-1994

Secció del DOGV
:   DISPOSICIONS GENERALS

Número del document
:   1994/833162


Data del document
:   08-11-1994

Organisme emissor
:   Conselleria d'Economia i Hisenda

Tipus de document
:   Decret

DECRET 227/1994, de 8 de novembre, del Govern Valencià, pel qual accepta la cessió gratuïta de la propietat de l'immoble de 1.354,16 metres quadrats situat a l'avinguda d'Albaida, cantonada avinguda d'Almaig, d'Ontinyent, destinat a la construcció d'un centre de salut, realitzada per la Caixa d'Estalvis d'Ontinyent. La Caixa d'Estalvis d'Ontinyent, en la sessió plenària realitzada pel Consell d'Administració el dia 26 d'abril de 1994, acordà la cessió gratuïta a la Generalitat Valenciana de la propietat de l'immoble situat a l'avinguda d'Albaida, amb xamfrà a l'avinguda d'Almaig, d'Ontinyent, propietat d'aquesta entitat.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta dels terrenys realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 8 de novembre de 1994,  
DECRETE:  
Article primer  
Acceptar la cessió gratuïta de la propietat, realitzada per la Caixa d'Estalvis d'Ontinyent, de l'immoble de 1.354,16 metres quadrats de superfície situat a l'avinguda d'Albaida, xamfrà amb l'avinguda d'Almaig, que confronta, vist de l'avinguda d'Albaida: davant-oest, eix d'aquesta avinguda; dreta entrant-sud, eix de l'avinguda d'Almaig; esquerra-nord, camí Fondo, i fons-est, braçal de l'Arbre.  
Aquesta finca s'haurà de segregar de la inscrita en el Registre de la Propietat d'Ontinyent, foli 155, tom 104, llibre 40 i foli 48, tom 523, llibre, 287, finca 4.658.  
Article segon  
La cessió gratuïta efectuada per la Caixa d'Estalvis d'Ontinyent es fa amb la condició de destinar l'immoble a centre de salut.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el registre de la propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 8 de novembre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI